CELEX: 32019R2027
Language: el
Date: 2019-11-28 00:00:00
Title: Εκτελεστικός κανονισμός (ΕΕ) 2019/2027 της Επιτροπής της 28ης Νοεμβρίου 2019 για τη θέσπιση παρέκκλισης από τους κανονισμούς (ΕΚ) αριθ. 2305/2003, (ΕΚ) αριθ. 969/2006 και (ΕΚ) αριθ. 1067/2008, από τους εκτελεστικούς κανονισμούς (ΕΕ) 2015/2081 και (ΕΕ) 2017/2200, από τον κανονισμό (ΕΚ) αριθ. 1964/2006 και τον εκτελεστικό κανονισμό (ΕΕ) αριθ. 480/2012, καθώς και από τον κανονισμό (ΕΚ) αριθ. 1918/2006, όσον αφορά τις ημερομηνίες υποβολής των αιτήσεων και έκδοσης πιστοποιητικών εισαγωγής, για το 2020, στο πλαίσιο των δασμολογικών ποσοστώσεων για τα σιτηρά, το ρύζι και το ελαιόλαδο

4.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 313/28
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/2027 ΤΗΣ ΕΠΙΤΡΟΠΗΣ
         της 28ης Νοεμβρίου 2019
         για τη θέσπιση παρέκκλισης από τους κανονισμούς (ΕΚ) αριθ. 2305/2003, (ΕΚ) αριθ. 969/2006 και (ΕΚ) αριθ. 1067/2008, από τους εκτελεστικούς κανονισμούς (ΕΕ) 2015/2081 και (ΕΕ) 2017/2200, από τον κανονισμό (ΕΚ) αριθ. 1964/2006 και τον εκτελεστικό κανονισμό (ΕΕ) αριθ. 480/2012, καθώς και από τον κανονισμό (ΕΚ) αριθ. 1918/2006, όσον αφορά τις ημερομηνίες υποβολής των αιτήσεων και έκδοσης πιστοποιητικών εισαγωγής, για το 2020, στο πλαίσιο των δασμολογικών ποσοστώσεων για τα σιτηρά, το ρύζι και το ελαιόλαδο
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 πρώτο εδάφιο στοιχείο ε),
         Εκτιμώντας τα ακόλουθα:
         
                     (1)
                  
                  
                     Οι κανονισμοί (ΕΚ) αριθ. 2305/2003 (2), (ΕΚ) αριθ. 969/2006 (3), (ΕΚ) αριθ. 1067/2008 της Επιτροπής (4) και οι εκτελεστικοί κανονισμοί (ΕΕ) 2015/2081 (5) και (ΕΕ) 2017/2200 της Επιτροπής (6) προβλέπουν ειδικές διατάξεις που διέπουν την υποβολή αιτήσεων και την έκδοση πιστοποιητικών εισαγωγής κριθής στο πλαίσιο της ποσόστωσης 09.4126, αραβοσίτου στο πλαίσιο της ποσόστωσης 09.4131, μαλακού σίτου ποιότητας άλλης, εκτός της υψηλής, στο πλαίσιο των ποσοστώσεων 09.4123, 09.4124, 09.4125 και 09.4133 και ορισμένων σιτηρών καταγωγής Ουκρανίας στο πλαίσιο των ποσοστώσεων 009.4306, 09.4307, 09.4308, 09.4277, 09.4278 και 09.4279.
                  
               
                     (2)
                  
                  
                     Ο κανονισμός (ΕΚ) αριθ. 1964/2006 της Επιτροπής (7) και ο εκτελεστικός κανονισμός (ΕΕ) αριθ. 480/2012 της Επιτροπής (8) περιλαμβάνουν ειδικές διατάξεις για την υποβολή αιτήσεων και την έκδοση πιστοποιητικών εισαγωγής ρυζιού καταγωγής Μπανγκλαντές στο πλαίσιο της ποσόστωσης 09.4517 και θραυσμάτων ρυζιού στο πλαίσιο της ποσόστωσης 09.4079.
                  
               
                     (3)
                  
                  
                     Ο κανονισμός (ΕΚ) αριθ. 1918/2006 της Επιτροπής (9) περιλαμβάνει ειδικές διατάξεις για την υποβολή αιτήσεων και για την έκδοση πιστοποιητικών εισαγωγής ελαιολάδου καταγωγής Τυνησίας, στο πλαίσιο της ποσόστωσης 09.4032.
                  
               
                     (4)
                  
                  
                     Λαμβανομένων υπόψη των αργιών του έτους 2020, είναι σκόπιμο να προβλεφθεί παρέκκλιση, για ορισμένες χρονικές περιόδους, από τους κανονισμούς (ΕΚ) αριθ. 2305/2003, (ΕΚ) αριθ. 969/2006, (ΕΚ) αριθ. 1067/2008, από τους εκτελεστικούς κανονισμούς (ΕΕ) 2015/2081 και (ΕΕ) 2017/2200, από τον κανονισμό (ΕΚ) αριθ. 1964/2006, καθώς και από τον εκτελεστικό κανονισμό (ΕΕ) αριθ. 480/2012 και από τον κανονισμό (ΕΚ) αριθ. 1918/2006, όσον αφορά τις ημερομηνίες υποβολής αιτήσεων πιστοποιητικών εισαγωγής και την έκδοση των πιστοποιητικών αυτών, ώστε να διασφαλιστεί η τήρηση των σχετικών ποσοστώσεων. Κατά περίπτωση, εξακολουθεί να ισχύει ο συντελεστής κατανομής που καθορίζεται σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006 της Επιτροπής (10).
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Σιτηρά
            
               1.   Κατά παρέκκλιση του άρθρου 3 παράγραφος 1 δεύτερο εδάφιο του κανονισμού (ΕΚ) αριθ. 2305/2003, για το έτος 2020, οι αιτήσεις πιστοποιητικών εισαγωγής κριθής, στο πλαίσιο της ποσόστωσης 09.4126, δεν είναι δυνατόν να υποβληθούν μετά την Παρασκευή 11 Δεκεμβρίου 2020, στις 13.00, ώρα Βρυξελλών.
            
            
               2.   Κατά παρέκκλιση του άρθρου 3 παράγραφος 4 πρώτο εδάφιο του κανονισμού (ΕΚ) αριθ. 2305/2003, για το έτος 2020, τα πιστοποιητικά εισαγωγής κριθής τα οποία εκδίδονται στο πλαίσιο της ποσόστωσης 09.4126, για τα οποία υποβάλλονται αιτήσεις κατά την περίοδο που ορίζεται στο παράρτημα I του παρόντος κανονισμού, εκδίδονται την αντίστοιχη ημερομηνία που αναγράφεται σε αυτά.
            
            
               3.   Κατά παρέκκλιση του άρθρου 4 παράγραφος 1 δεύτερο εδάφιο του κανονισμού (ΕΚ) αριθ. 969/2006, για το έτος 2020, οι αιτήσεις πιστοποιητικών εισαγωγής αραβοσίτου, στο πλαίσιο της ποσόστωσης 09.4131, δεν είναι δυνατόν να υποβληθούν μετά την Παρασκευή 11 Δεκεμβρίου 2020, στις 13.00, ώρα Βρυξελλών.
            
            
               4.   Κατά παρέκκλιση του άρθρου 4 παράγραφος 4 πρώτο εδάφιο του κανονισμού (ΕΚ) αριθ. 969/2006, για το έτος 2020, τα πιστοποιητικά εισαγωγής αραβοσίτου τα οποία εκδίδονται στο πλαίσιο της ποσόστωσης 09.4131, για τα οποία υποβάλλονται αιτήσεις κατά την περίοδο που ορίζεται στο παράρτημα I του παρόντος κανονισμού, εκδίδονται την αντίστοιχη ημερομηνία που αναγράφεται σε αυτά.
            
            
               5.   Κατά παρέκκλιση του άρθρου 4 παράγραφος 1 δεύτερο εδάφιο του κανονισμού (ΕΚ) αριθ. 1067/2008, για το έτος 2020, οι αιτήσεις πιστοποιητικών εισαγωγής μαλακού σίτου άλλης ποιότητας, πλην της υψηλής ποιότητας, στο πλαίσιο των ποσοστώσεων 09.4123, 09.4124, 09.4125 και 09.4133 δεν είναι δυνατόν να υποβληθούν μετά την Παρασκευή 11 Δεκεμβρίου 2020, στις 13.00, ώρα Βρυξελλών.
            
            
               6.   Κατά παρέκκλιση του άρθρου 4 παράγραφος 4 πρώτο εδάφιο του κανονισμού (ΕΚ) αριθ. 1067/2008, για το έτος 2020, τα πιστοποιητικά εισαγωγής μαλακού σίτου άλλης ποιότητας, πλην της υψηλής ποιότητας, τα οποία εκδίδονται στο πλαίσιο των ποσοστώσεων 09.4123, 09.4124, 09.4125 και 09.4133, για τα οποία υποβάλλονται αιτήσεις κατά την περίοδο που ορίζεται στο παράρτημα I του παρόντος κανονισμού, εκδίδονται την αντίστοιχη ημερομηνία που αναγράφεται σε αυτά.
            
            
               7.   Κατά παρέκκλιση του άρθρου 2 παράγραφος 1 δεύτερο εδάφιο του εκτελεστικού κανονισμού (ΕΕ) 2015/2081, για το έτος 2020, οι αιτήσεις πιστοποιητικών εισαγωγής σιτηρών καταγωγής Ουκρανίας, στο πλαίσιο των ποσοστώσεων 09.4306, 09.4307 και 09.4308, δεν είναι δυνατόν να υποβληθούν μετά την Παρασκευή 11 Δεκεμβρίου 2020, στις 13.00, ώρα Βρυξελλών.
            
            
               8.   Κατά παρέκκλιση του άρθρου 2 παράγραφος 3 του εκτελεστικού κανονισμού (ΕΕ) 2015/2081, για το έτος 2020, τα πιστοποιητικά εισαγωγής σιτηρών καταγωγής Ουκρανίας τα οποία εκδίδονται στο πλαίσιο των ποσοστώσεων 09.4306, 09.4307 και 09.4308, για τα οποία υποβάλλονται αιτήσεις κατά την περίοδο που ορίζεται στο παράρτημα I του παρόντος κανονισμού, εκδίδονται την αντίστοιχη ημερομηνία που αναγράφεται σε αυτά.
            
            
               9.   Κατά παρέκκλιση του άρθρου 2 παράγραφος 1 δεύτερο εδάφιο του εκτελεστικού κανονισμού (ΕΕ) 2017/2200, για το έτος 2020, οι αιτήσεις πιστοποιητικών εισαγωγής σιτηρών καταγωγής Ουκρανίας, στο πλαίσιο των ποσοστώσεων 09.4277, 09.4278 και 09.4279, δεν είναι δυνατόν να υποβληθούν μετά την Παρασκευή 11 Δεκεμβρίου 2020, στις 13.00, ώρα Βρυξελλών.
            
            
               10.   Κατά παρέκκλιση του άρθρου 2 παράγραφος 3 του εκτελεστικού κανονισμού (ΕΕ) 2017/2200, για το έτος 2020, τα πιστοποιητικά εισαγωγής σιτηρών καταγωγής Ουκρανίας τα οποία εκδίδονται στο πλαίσιο των ποσοστώσεων 09.4277, 09.4278 και 09.4279, για τα οποία υποβάλλονται αιτήσεις κατά την περίοδο που ορίζεται στο παράρτημα I του παρόντος κανονισμού, εκδίδονται την αντίστοιχη ημερομηνία που αναγράφεται σε αυτά.
            
         
         
            Άρθρο 2
            Ρύζι
            
               1.   Κατά παρέκκλιση του άρθρου 4 παράγραφος 3 πρώτο εδάφιο του κανονισμού (ΕΚ) αριθ. 1964/2006, για το έτος 2020, οι αιτήσεις πιστοποιητικών εισαγωγής ρυζιού καταγωγής Μπανγκλαντές, στο πλαίσιο της ποσόστωσης 09.4517, δεν είναι δυνατόν να υποβληθούν μετά την Παρασκευή 11 Δεκεμβρίου 2020, στις 13.00, ώρα Βρυξελλών.
            
            
               2.   Κατά παρέκκλιση του άρθρου 5 παράγραφος 2 του κανονισμού (ΕΚ) αριθ. 1964/2006, για το έτος 2020, τα πιστοποιητικά εισαγωγής ρυζιού καταγωγής Μπανγκλαντές τα οποία εκδίδονται στο πλαίσιο της ποσόστωσης 09.4517, για τα οποία υποβάλλονται αιτήσεις κατά την περίοδο που ορίζεται στο παράρτημα II του παρόντος κανονισμού, εκδίδονται την αντίστοιχη ημερομηνία που αναγράφεται σε αυτά.
            
            
               3.   Κατά παρέκκλιση του άρθρου 2 παράγραφος 1 τρίτο εδάφιο του εκτελεστικού κανονισμού (ΕΕ) αριθ. 480/2012, για το έτος 2020, οι αιτήσεις πιστοποιητικών εισαγωγής θραυσμάτων ρυζιού, στο πλαίσιο της ποσόστωσης 09.4079, δεν είναι δυνατόν να υποβληθούν μετά την Παρασκευή 11 Δεκεμβρίου 2020, στις 13.00, ώρα Βρυξελλών.
            
            
               4.   Κατά παρέκκλιση του άρθρου 3 παράγραφος 2 του εκτελεστικού κανονισμού (ΕΕ) αριθ. 480/2012, για το έτος 2020, τα πιστοποιητικά εισαγωγής θραυσμάτων ρυζιού τα οποία εκδίδονται στο πλαίσιο της ποσόστωσης 09.4079, για τα οποία υποβάλλονται αιτήσεις κατά την περίοδο που ορίζεται στο παράρτημα II του παρόντος κανονισμού, εκδίδονται την αντίστοιχη ημερομηνία που αναγράφεται σε αυτά.
            
         
         
            Άρθρο 3
            Ελαιόλαδο
            
               1.   Κατά παρέκκλιση του άρθρου 3 παράγραφος 1 του κανονισμού (ΕΚ) αριθ. 1918/2006, για το έτος 2020, οι αιτήσεις πιστοποιητικών εισαγωγής ελαιόλαδου καταγωγής Τυνησίας δεν είναι δυνατόν να υποβληθούν μετά την Τρίτη 15 Δεκεμβρίου 2020.
            
            
               2.   Κατά παρέκκλιση του άρθρου 3 παράγραφος 3 του κανονισμού (ΕΚ) αριθ. 1918/2006, τα πιστοποιητικά εισαγωγής ελαιόλαδου καταγωγής Τυνησίας, για τα οποία υποβάλλονται αιτήσεις κατά τις περιόδους που ορίζονται στο παράρτημα III του παρόντος κανονισμού εκδίδονται τις αντίστοιχες ημερομηνίες που αναγράφονται σε αυτά.
            
         
         
            Άρθρο 4
            Έναρξη ισχύος
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Λήγει την 1η Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 28 Νοεμβρίου 2019.
            
               
                  Για την Επιτροπή
               
               
                  εξ ονόματος του Προέδρου,
               
               Jerzy PLEWA
               
                  Γενικός Διευθυντής
               
               
                  Γενική Διεύθυνση Γεωργίας και Αγροτικής Ανάπτυξης
               
            
         
         
            (1)  ΕΕ L 347 της 20.12.2013, σ. 671.
         
            (2)  Κανονισμός (ΕΚ) αριθ. 2305/2003 της Επιτροπής, της 29ης Δεκεμβρίου 2003, για το άνοιγμα και τον τρόπο διαχείρισης κοινοτικής δασμολογικής ποσόστωσης για την εισαγωγή κριθής προέλευσης τρίτων χωρών (ΕΕ L 342 της 30.12.2003, σ. 7).
         
            (3)  Κανονισμός (ΕΚ) αριθ. 969/2006 της Επιτροπής, της 29ης Ιουνίου 2006, για το άνοιγμα και τον τρόπο διαχείρισης κοινοτικής δασμολογικής ποσόστωσης για την εισαγωγή αραβοσίτου προέλευσης τρίτων χωρών (ΕΕ L 176 της 30.6.2006, σ. 44).
         
            (4)  Κανονισμός (ΕΚ) αριθ. 1067/2008 της Επιτροπής, της 30ής Οκτωβρίου 2008, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΚ) αριθ. 1234/2007 του Συμβουλίου (ΕΕ L 290 της 31.10.2008, σ. 3).
         
            (5)  Εκτελεστικός κανονισμός (ΕΕ) 2015/2081 της Επιτροπής, της 18ης Νοεμβρίου 2015, σχετικά με το άνοιγμα και τον τρόπο διαχείρισης δασμολογικών ποσοστώσεων εισαγωγής ορισμένων σιτηρών καταγωγής Ουκρανίας (ΕΕ L 302 της 19.11.2015, σ. 81).
         
            (6)  Εκτελεστικός κανονισμός (ΕΕ) 2017/2200 της Επιτροπής, της 28ης Νοεμβρίου 2017, σχετικά με το άνοιγμα και τον τρόπο διαχείρισης δασμολογικών ποσοστώσεων εισαγωγής ορισμένων σιτηρών από την Ουκρανία (ΕΕ L 313 της 29.11.2017, σ. 1).
         
            (7)  Κανονισμός (ΕΚ) αριθ. 1964/2006 της Επιτροπής, της 22ας Δεκεμβρίου 2006, περί των λεπτομερειών για το άνοιγμα και τον τρόπο διαχείρισης ποσόστωσης εισαγωγής ρυζιού καταγωγής Μπανγκλαντές, κατ’ εφαρμογή του κανονισμού (ΕΟΚ) αριθ. 3491/90 του Συμβουλίου (ΕΕ L 408 της 30.12.2006, σ. 19).
         
            (8)  Εκτελεστικός κανονισμός (ΕΕ) αριθ. 480/2012 της Επιτροπής, της 7ης Ιουνίου 2012, για το άνοιγμα και τη διαχείριση δασμολογικής ποσόστωσης θραυσμάτων ρυζιού, που υπάγεται στον κωδικό ΣΟ 1006 40 00, για την παραγωγή παρασκευασμάτων διατροφής του κωδικού ΣΟ 1901 10 00 (ΕΕ L 148 της 8.6.2012, σ. 1).
         
            (9)  Κανονισμός (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τη διαχείριση δασμολογικής ποσόστωσης για το ελαιόλαδο καταγωγής Τυνησίας (ΕΕ L 365 της 21.12.2006, σ. 84).
         
            (10)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).
      
      
         
            ΠΑΡΑΡΤΗΜΑ I
            
                        Περίοδοι υποβολής των αιτήσεων για την έκδοση πιστοποιητικών εισαγωγής σιτηρών
                     
                     
                        Ημερομηνίες έκδοσης
                     
                  
                        Από την Παρασκευή 3 Απριλίου, στις 13.00, έως την Παρασκευή 10 Απριλίου 2020, στις 13.00, ώρα Βρυξελλών
                     
                     
                        Η πρώτη εργάσιμη ημέρα από την Δευτέρα 20 Απριλίου 2020
                     
                  
      
      
         
            ΠΑΡΑΡΤΗΜΑ II
            
                        Περίοδοι υποβολής των αιτήσεων για την έκδοση πιστοποιητικών εισαγωγής ρυζιού
                     
                     
                        Ημερομηνίες έκδοσης
                     
                  
                        Από την Παρασκευή 3 Απριλίου, στις 13.00, έως την Παρασκευή 10 Απριλίου 2020, στις 13.00, ώρα Βρυξελλών
                     
                     
                        Η πρώτη εργάσιμη ημέρα από την Δευτέρα 20 Απριλίου 2020
                     
                  
      
      
         
            ΠΑΡΑΡΤΗΜΑ III
            
                        Περίοδοι υποβολής των αιτήσεων πιστοποιητικών εισαγωγής ελαιόλαδου
                     
                     
                        Ημερομηνίες έκδοσης
                     
                  
                        Δευτέρα 6 ή Τρίτη 7 Απριλίου 2020
                     
                     
                        Η πρώτη εργάσιμη ημέρα από την Παρασκευή 17 Απριλίου
                     
                  
                        Δευτέρα 18 ή Τρίτη 19 Μαΐου 2020
                     
                     
                        Η πρώτη εργάσιμη ημέρα από την Πέμπτη 28 Μαΐου